
ЗАХИРАМЖА
«Малай эмнэлгэ тухай» 1993.05.14-нэй № 4979-1 Оросой Холбоото Уласай Хуули ёһоной 17-дохи статьятай зохилдуулан, Мал эмнэлгын Буряад Уласай Хүтэлбэриин дарга Е.Г. Цыренжаповагай 2025.02.03-най № 76-01-29-И362/25, 2025.02.07-ной № 76-01-29-И517 хандаһан зууршалгануудта үндэһэлэн, Буряад Уласай дэбисхэр дээрэ малай галзуурха үбшэнэй һүжэрэлһээ һэргылхэ зорилготойгоор:
1. Буряад Уласай Тарбагатайн аймагай нютагай засагай байгууламжын «Заводское» гэжэ хүдөө һуурнинай Захарушкино гэһэн газарһаа 51.6317683, 107.7318209 гэһэн географическа координатануудтай 2 километрэй радиустай газарта малай халдабарита үбшэн һүжэрбэ гэжэ тодорхойлоод, карантин тогтоохо.
2. Буряад Уласай Тарбагатайн аймагай нютагай засагай байгууламжын «Заводское» гэжэ хүдөө һуурнинай Захарушкино гэһэн газарһаа 51.6317683, 107.7318209 гэһэн географическа координатануудтай 2 километрэй радиустай газарта малай халдабарита үбшэн һүжэрбэ гэжэ тодорхойлхо.
3. Малай халдабарита үбшэнэй һүжэрһэн энэ газарта карантин тогтооһоной үедэ иимэ хорюул табиха:
- һула тамиртай малда эмшэлэлгэ эмхидхэхэ;
- тус ажахыда ажалладаг, мал харууһалдаг, мал эмнэдэг мэргэжэлтэд болон халдабарита үбшөөр үбшэлһэн мал усадхаха тусхай ажалшадһаа бэшэ хүнүүдэй эндэ ерэхые хорихо;
- халдабарита үбшэнэй һүжэрхэһөө урид һэргылэмжын вакцина литын 179 үдэрэй хэгдэһэн мал үүсэлхэ пунктнуудһаа бэшэ ондоо газарта абаашахые хорихо;
- үбшэлһэн мал иишэ тиишэнь зөөхэгүй;
- үбшэлһэн малай арһа хуулажа абахагүй;
- тоо толгойень үсөөрүүлхэ зорилготойгоор агналгаһаа ондоо карантинай үедэ агналгада гаража болохогүй.
4. Карантинай үедэ нэрлэгдэһэн газарнуудта иимэ хэмжэнүүдые хорихо гэбэл:

- яармаг, наймаа хэхэ үедэ мал иишэ тиишэнь абаашаха хорюултай;

- халдабарита үбшэнэй һүжэрхэһөө урид һэргылэмжын вакцина литын 179 үдэрэй хэгдэһэн мал үүсэлхэ пунктнуудһаа бэшэ ондоо газарта абаашахые хорихо;

- зоопаркнуудта абаашаха гээд ан барижа болохогүй.
5. Үбшэлһэн мал тушаа карантинай үедэ ямар хэмжээнүүдые абажа, тогтоһон байдал хинажа байха харюусалга Буряад Уласай Засагай газарай дэргэдэхи комиссида даалгаха.
6. «Тарбагатайн аймаг» (Гнеушев А.А.) гэһэн нютагай засагай байгууламжада иимэ зууршалга хэхэ:

- малай галзуурха үбшэнэй һүжэрһэн Буряад Уласай Тарбагатайн аймагай нютагай засагай байгууламжын «Захарушкино» гэһэн һууринуудта халдабарита үбшэнэй һүжэрхэгүй һэргылэмжын албан хоорондохи хэмжээнүүдые бэелүүлжэ, «Тарбагатайн аймаг» гэһэн нютагай засагай байгууламжын дэргэдэхи комиссиин түрүүлэгшын орлогшын 2025.02.12-ой баталһан хэмжээнүүдые бэелүүлхэ;

- малай халдабарита үбшэнэй һүжэрһэн газарта зоной һэргылэмжэтэй бэеэ абажа ябахын, ариг сэбэрые сахихын мэдээсэлэй хүдэлмэри ажаһуугшадай дунда ябуулха аэал хангаха.

7. Оросой Холбоото Уласай Хүдөө ажахын яаманай 2020.11.25-най № 705 дугаарай захиралаар баталагдаһанай ёһоор, галзуурха үбшэндэ нэрбэгдэһэн һүүлшын мал усадхагдажа, Мал эмнэлгын бэшэ гуримуудые сахиһан һэргылэмжын хэмжээ үнгэргэһэнэй болон карантин зогсоогдоһоной һүүлдэ энэ ажал дууһаха. 

8. Тус захирамжын гүйсэдхэдэжэ байһанай хиналта Буряад Уласай Хүдөө ажахын ба эдеэ хоолой сайдай уялга саг зуура дүүргэжэ байһан А.Д.Дармаевта даалгаха.
9. Тус захирамжа албан ёһоор хэблэгдэһэн үдэрһөө хүсэндөө орожо, 2025 оной февралиин 1-һээ бэшэ хуули гуримай харилсаануудта тараха.

